CELEX: 62014TA0099
Language: mt
Date: 2016-07-14 00:00:00
Title: Kawża T-99/14: Sentenza tal-Qorti Ġenerali tal-14 ta’ Lulju 2016 – Alesa vs Il-Kummissjoni [“Kuntratti pubbliċi ta’ servizzi — Proċedura ta’ sejħa għal offerti — Provvista ta’ servizzi ta’ assistenza teknika lill-awtoritajiet Ċiniżi għall-ħtiġijiet tal-proġett ‘Urbanizzazzjoni fit-tul — Konnessjoni bejn il-villaġġi ekoloġiċi tal-Ewropa u taċ-Ċina (EC-LINK)’ — Proċedura nnegozzjata — Artikolu 266(1) tar-Regolament ta’ Delega (UE) Nru 1268/2012 — Trasparenza — Ugwaljanza fit-trattament — Responsabbiltà mhux kuntrattwali”]

29.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 314/18
            
         Sentenza tal-Qorti Ġenerali tal-14 ta’ Lulju 2016 – Alesa vs Il-Kummissjoni
   (Kawża T-99/14) (1)
   
   ([“Kuntratti pubbliċi ta’ servizzi - Proċedura ta’ sejħa għal offerti - Provvista ta’ servizzi ta’ assistenza teknika lill-awtoritajiet Ċiniżi għall-ħtiġijiet tal-proġett ‘Urbanizzazzjoni fit-tul - Konnessjoni bejn il-villaġġi ekoloġiċi tal-Ewropa u taċ-Ċina (EC-LINK)’ - Proċedura nnegozzjata - Artikolu 266(1) tar-Regolament ta’ Delega (UE) Nru 1268/2012 - Trasparenza - Ugwaljanza fit-trattament - Responsabbiltà mhux kuntrattwali”])
   (2016/C 314/25)
   Lingwa tal-kawża: it-Taljan
   
      Partijiet
   
   
      Rikorrent: Alesa Srl (Chieti, l-Italja) (rappreżentant: N. Giampaolo, avukat)
   
      Konvenuta: Il-Kummissjoni Ewropea (rappreżentanti: F. Erlbacher u A. Aresu, aġenti)
   
      Suġġett
   
   Fl-ewwel, talba bbażata fuq l-Artikolu 263 TFUE u maħsuba għall-annullament tad-deċiżjoni tal-Kummissjoni, ippubblikata fil-suppliment tal-Ġurnal Uffiċjali tal-Unjoni Ewropea (ĠU 2013/S 234-405244), li tagħti l-kuntratt pubbliku DCI-ASIE/2013/329-453, marbut mal-provvista ta’ servizzi ta’ assistenza teknika lill-proġett “Urbanizzazzjoni fit-tul – Konnessjoni bejn il-villaġġi ekoloġiċi tal-Ewropa u taċ-Ċina (EC-LINK)”, lil offerenti oħra u mhux lir-rikorrenti, fit-tieni lok, talba bbażata fuq l-Artikolu 268 TFUE u maħsuba sabiex jinkiseb kumpens għad-danni allegatament subiti mir-rikorrenti u, fit-tielet lok, talba bbażata fuq l-Artikolu 277 TFUE u intiza sabiex il-Qorti Ġenerali tevalwa “il-legalità jew l-illegalità kif ukoll l-applikabbiltà jew in-nuqqas ta’ applikabbiltà” tal-Artikolu 266 tar-Regolament ta’ Delega tal-Kummissjoni (UE) Nru 1268/2012, tad-29 ta’ Ottubru 2012, dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, p. 1), u tal-punt 2.4.13 tal-gwida prattika tal-proċeduri kuntrattwali fil-kuntest tal-azzjonijiet esterni tal-Unjoni Ewoprea.
   
      Dispożittiv
   
   
               1)
            
            
               Ir-rikors huwa miċħud.
            
         
               2)
            
            
               Alesa Srl hija kkundannata għall-ispejjeż.
            
         
      (1)  ĠU C 102, 7.4.2014.